Årsmøte Mesnasaga Vel Nordmesna 2018

Tid :18/8-18 Kl 15:00

Sted: Ved Kristiansens «kiosk»

Åpning ved formann og møteleder Svein Arne Rudi.

Godkjenning av dagsorden.

I sekretærens fravær: Referent Øystein Larsen

Fremmøtte: ca 33 stk

Pkt 1: Årsberetning.

Utlevert på møtet

Rettelse i beretningen;

Per Østli gikk ut av valgkomiteen i 2017.

Det var også litt uklarhet ang antall hytter/bosteder. (Dette bør avklares. Referent mrk)

Linjen på side 2 om Eidsiva og sommervedlikehold skal være: vintervedlikehold, dvs snøbrøyting.

Pkt 2 Referat årsmøte 2017

2 Webkamera. Ingen forandring. Dvs ikke iverksatt.

Eidsiva har har lovet å reetablere digitaldisplayet på demningsveggen, sannsynligvis ila høsten.

De er i den anledning også forespurt om Webkamera

3 Regnskap 2016/2017 ved Solveig.

Det meste er som det pleier. Det er fortsatt noe arbeid med de siste 5-6 kontingentbetalerne.

4-6 Dette fløt litt sammen med det som egentlig er pkt 5 på Dagsorden, så det taes der

8 Skiløypeprosjektet på vannet ble forbigått i parkerings og båtplassdiskusjonen.

Mesnali IL er kontaktet. Tore Bjørnsgaard går videre med saken

Pkt 3 Regnskap 2017/2018

Utlevert på årsmøte.

81 personer får betalingskrav. 75 personer har betalt full pris.

Fra en hytte nede i elva mottas en spesialkontingent på kr 300. Hytta bruker ikke Mesnasagvegen.

De resterende innbetalinger kommer erfaringsmessig etter hvert. Muligens med 1 unntak.

Kostnaden på stikkrenna oppe ved Fylkesveien blir betalt av Eidsiva.

Denne utgiften/regningen (som vi har betalt) kommer da som inntekt på neste års regnskap

Midler til brøyting er avsatt i årets regnskap selv om regning fra Eidsiva ikke er kommet

Pkt 4 Orientering fra Vegansvarlig

Veien har holdt godt. Grøftene fungerer. Den grove «reparasjonsgrusen» som Eidsiva la på etter damprosjektet har gjort veien godt, selv om den førte til et par/tre punkteringer.Det trengs et nytt topplag slik at vedlikeholdet ifm høvling av veien kan fungere ordentlig.

* Økonomi ift andre brukere av Mesnasagvegen.

Tore Bjørnsgaard informerte om at det er noen og tyve skogeiere som har bruksrett uten kostnad. Noen skogeiere har ikke vegrett, men bruker likevel vegen ifm med uttak av skog. I vinter gjaldt dette en person, og vedkommende har fått tilsendt et krav på kr 10000. Liste forefinnes i styrets papirer.

Forholdet til Eidsiva fungerer godt

Pkt 5 Orientering om båtutsettingsplass og parkering

Svein Arne (formann) la fram et brev fra Grunneier Erik Skaarseth (se vedlegg) som omhandler avtaler og bruksrettigheter på hans eiendom. For mer info, les vedlegget!

På en ellers fuktig og småkald dag ble det nå litt mer temperatur under teltet.

Det var mange meninger for og imot utvidelse av den store parkeringsplassen. (Som nå, etter et nesten umerkelig saksfremstøt igjen er på Velets hender. (Takk til Tor Austlid for jobben. Refr.merk)) Denne plassen er etter noens mening stor nok som den er. Dog kan masse fra denne utvidelsen

(3 «dype»/doble plasser) brukes til ca 6 plasser i «IngaLaamisvingen».

Den store plassen kan være god å ha for alle ifm større gjestebud hos velmedlemmene.

Ikke mindre temperatur ble det i båtplasssaken. Flere vil ha en ny vurdering borte ved den store parkeringsplassen, og hevdet at plassen ved Fiskeveita brukes av mange til bading.

Det ble også noe diskusjon ift ny velavgift pga leie og brøytekostnader av samtlige parkeringsanlegg langs Mesnasagveien. Dette skal nå deles på alle medlemmene, og de som har privat brøyting fram til sine hytter fortsetter å betale dette selv.

Det ble ytret et ønske om at vi må få en avtale med grunneier som går over flere år enn slik det er nå med årlig/annet hvert år.

Båtplasssaken og parkering ved Fiskeveita ble utsatt til vi får en ny normalsommer mht vannstand.

Da kan vi bedre se hva som er mest hensiktsmessig.

Utvidelse av den store parkeringsplassen og plassen i svingen ved IngaLaamiløypa ble vedtatt.

Tidspunkt for rydding av skilt/gjerde på den store parkeringsplassen kommer styret tilbake til.

Pkt 6 Kontingent/vegavgift 2018/2019

Det ble anslått en økning på ca 250 kroner for å dekke inn alle veg-og brøytekostnader.

Pkt 7 Innkomne saker

Ingen slike ble behandlet

Pkt 8 Valg

Formann: Jon Andresen > 2020 Vararep. Bjørg Gamborg > 2019

Kasserer: Solveig Audestad > 2019 Vararep. Jorunn Christiansen > 2020

Sekretær: Elisabeth Kirkeby > 2020 Revisor Helge Rolvsen > 2019

Vegansvarlig: Tore Bjørnsgaard > 2020 Valgkomite: Bodil Bjørklund > 20129

Valgkomite: Øystein Larsen > 2020

**Til slutt en oppsummering av vedtak:**

* **Veien oppgraderes med et nytt høvlebart topplag. Budsjett ca kr 50000**

**Ansvar: Vegansvarlig Tore Bjørnsgaard og entrepenør Rogstad**

* **All parkering overtas av Velet. Parkeringsavgiftene utgår,**

**men inkluderes heretter i vel/vegavgiften. Dette blir likt for alle uansett parkering.**

**Dermed har alle velmedlemmer ved behov, parkeringsrett på den innerste store plassen.**

**Der tar vi vekk plassmarkeringene og folk skal parkere fra den ene siden og utover.**

**Ikke spredt slik som nå. Dette bedrer bruken av plassen.**

* **Vi er lovet et tilskudd på kr 50000 fra Eidsiva ved anleggelse av båtanløp på Mesnasaga.**
* **Båtplass og parkering langs Fiskeveita utsettes til neste år.**

**TAKK FOR ET GODT MØTE, KAFFE OG KAKER.**

**Øystein Larsen**

**Referent**